Åpner for samarbeid med MDG
Det var lenge en avventende og nervøs stemning hos Venstres valgvake. Etter en katastrofal åpning for partiet i hovedstaden – der de falt nesten 3 prosent fra forrige kommunevalg – begynte tallene å stige igjen utover kvelden. Klokken ti over elleve ankom Venstre-leder Trine Skei Grande endelig valgvaken – med 12-trikken. – Vi har en historie i Venstre at vi kommer sent, men godt, på valgdagen. Jeg er fortsatt optimistisk, sier hun til VG. Da halvparten av stemmene var opptalt rundt midnatt, lå Venstre an til 6,8 prosent i Oslo – en nedgang på 1,4 prosent siden kommunevalget i 2011. På nasjonalt plan ligger partiet an til å få 5,3 prosent av stemmene - en nedgang fra kommunevalget, men omtrent på stedet hvil fra Stortingsvalget for to år siden.Skei Grande mener ikke at MDGs brakvalg viser at Venstre-velger har skriftet til grønnere beite hos miljørivalen. – Jeg tror det viser at de store partiene ikke har hatt nok fokus på miljø. Vi utelukker heller ikke å samarbeide med MDG på nasjonalt nivå – men da må vi få vite hvilken blokk de faktisk tilhører, sier Skei Grande. Vel inne i festsalen, kunne lederen uansett meddele beskjeden som ga høyest trampeklapp hos Venstre-folket. – Jeg vet ikke om dere vet. Men Guro skal ha barn! Da vet jeg at vi får en byråd som virkelig vil kjempe for at alle barn skal få samme muligheter, sa Venstre-lederen til øredøvende jubel. Hun trakk samtidig frem at Venstre ser ut til å gjøre et sterkt valg i den kriserammede oljebyen Stavanger – foreløpig med 8,2 prosent av stemmene. – Det er der mange av de nye arbeidsplassene skal skapes. Det er en tillitserklæring til oss, sa hun.Venstre lå på skarve 5,4 prosent i hovedstaden da en tredjedel av stemmene var telt opp. Det er en nedgang på 2,8 prosentpoeng i Oslo siden kommunevalget i 2011. På VGs valgdagsmåling ligger Venstre an til 5,7 prosent oppslutning nasjonalt. TV2 sin måling viser hele 6,5 prosent for partiet. Få resultatene i din kommune: Valgnatt Abid Raja betegner 5,4 prosent for Venstre i hovedstaden som «dramatisk». – Hvis dette holder seg, vil det være et stort nederlag for Venstre. Da ryker makten i Oslo, sier han. Førstemann til å ankomme Venstres valgvake, var nestleder Ola Elvestuen. Men det var samferdselsbyråd i Oslo, Guri Melby, som stjal det meste av oppmerksomheten i sin grønne vintage-kjole. – Det er klart det er et symbolsk valg. Jeg mener vi har fått til et skikkelig grønt løft i hovedstaden vår, sa hun til VG før de første resultatene ble kjent. Men bak grønne løft, er det også grønne farer som lurer i kulissene i hovedstaden. Miljøpartiet De Grønne har siden kommunevalget i 2011 bykset frem på meningsmålingene. Fem spenningsmomenter på valgnatten: Dette er valgthrillerne Når nær en tredjedel av stemmene var talt opp i Oslo, lå MDG an til å få hele 8,8 prosent. Ved midnatt lå de rundt 7,9 prosent. – Vi er jo ikke avvisende til å samarbeide med Miljøpartiet De Grønne i Oslo. Høyre og Venstre kan jo ikke få flertall alene, vi må jo samarbeide med noen, sier Melby. – Kan da MDG være nøkkelen? – Ja, hvis de er så blokkuavhengig som de sier, så får vi jo kanskje se etter valgnatten. Vi er villige til å snakke med de som vil snakke med oss, det er det ikke noen tvil om, sier hun. Raja avviser heller ikke et samarbeid med MDG. – Vi får se hva vi får til etter valget. Klart det er mulig å samarbeide med MDG i Oslo, men da må det gjøres noen kompromisser – og da særlig fra MDG sin side, sier han.
Venstre ser ut til å gjøre et valg på det jevne. Men den største jubelen kom med nyheten om at samferdselbyråd i Oslo, Guro Melby, venter barn.